12. ΑΝΑΓΚ. ΝΟΜΟΣ υπ’ αριθ. 222 της 24/27 Μαρτ. 1945 Περί καθορισμού ανωτάτου συμβατικού, νομίμου και εξ υπερημερίας τόκου. Άρθρ.1.-1.(Το ποσοστόν του νομίμου ή εξ υπερημερίας οφειλομένου τόκου ορίζεται από 11 Φεβρ. 1945 και εφεξής εις 10%. 2.Το ποσοστόν του εκ δικαιοπραξίας οφειλομένου τόκου ορίζεται κατ’ ανώτατον όριον από 11 Φεβρ. 1945 και εφεξής εις 9% συμπεριλαμβανομένων και των πάσης φύσεως προμηθειών και λοιπών ανταλλαγμάτων). Δια τα ποσοστά του τόκου, βλ. ήδη τας κατωτέρω νεωτέρας διατάξεις.  3.Δια το από 30 Νοεμ. 1944 μέχρι 10 Φεβρ. 1945 χρονικόν διάστημα ως νόμιμος ή εξ υπερημερίας τόκος ως και το ανώτατον όριον του εκ δικαιοπραξίας τόκου ορίζεται ο κατά τον χρόνον τούτον ισχύσας προεξοφλητικός τόκος της Τραπέζης της Ελλάδος.  Άρθρ.2.-Τα κατά τας παρ. 1 και 2 του προηγουμένου άρθρου ποσοστά ανωτάτου ορίου τόκου δύνανται να τροποποιώνται εκάστοτε δια Δ/των εκδιδομένων συμφώνως προς το Ν.Δ. 26/30 Ιουν. 1940 διατηρούμενον εν ισχύϊ.  Άρθρ.3.-Η εκάστοτε απόφασις της Τραπέζης της Ελλάδος περί καθορισμού προεξοφλητικού τόκου δημοσιεύεται εις το Α΄Τεύχος της εφημερίδος της Κυβερνήσεως.  Άρθρ.4.-Η ισχύς του παρόντος νόμου άρχεται από της δημοσιεύσεως αυτού εις την εφημερίδα της Κυβερνήσεως.  Το εν άρθρ.2 αναφερόμενον Ν.Δ/μα είναι προφανώς το υπ’ αριθ. 238 της 28/30 Ιουν. 1941, καθόσον δεν υπάρχει Ν.Δ. της 26/30 Ιουν. 1940. Βλ. ανωτ. αριθ. 10.  